

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ

-----

ΠΕΡΙΦΕΡΕΙΑΚΗ ΔIEYΘΥΝΣΗ

Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

Θεσσαλονίκη, 02.08.2024

**Δελτίο Τύπου**

H Περιφερειακή Διεύθυνση Α/θμιας και Β/θμιας Εκπαίδευσης Κεντρικής Μακεδονίας προκηρύσσει **10 θέσεις εποχικού προσωπικού** (5 θέσεις ΔΕ Οδηγών και 5 θέσεις ΔΕ Συνοδών σχολικών οχημάτων) σύμφωνα με την υπ΄ αριθμ. 13130/03-07-2024 **Ανακοίνωση ΣΟΧ 1/2024** (ΑΔΑ: 65ΠΡ46ΝΚΠΔ-ΛΕΒ), για την κάλυψη εποχικών ή παροδικών αναγκών των Σχολικών Μονάδων Ειδικής Αγωγής και Εκπαίδευσης (Σ.Μ.Ε.Α.Ε.) του Υ.ΠΑΙ.Θ.A., που εδρεύουν στις Περιφερειακές Ενότητες Κιλκίς, Πιερίας και Σερρών για το διδακτικό έτος 2024-2025, από την υπογραφή της σύμβασης έως δέκα (10) μήνες και **όχι πέραν της 30/06/2025**.

Η προθεσμία υποβολής αιτήσεων ξεκινά από την επομένη μέρα της τελευταίας δημοσίευσης της Περίληψης της Ανακοίνωσης στον ημερήσιο ή εβδομαδιαίο τοπικό τύπο και για **δέκα (10) ημερολογιακές ημέρες**. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι, κατά νόμο, εξαιρετέα (δημόσια αργία) ή μη εργάσιμη, τότε η λήξη της προθεσμίας μετατίθεται την επόμενη εργάσιμη ημέρα.

Συγκεκριμένα για τη **Θεσσαλονίκη**, η δημοσίευση έγινε στην ιστοσελίδα <http://kmaked.pde.sch.gr> της Περιφερειακής Διεύθυνσης Α/θμιας και Β/θμιας Εκπαίδευσης Κεντρικής Μακεδονίας τη Δευτέρα 22/07/2024, καθώς και στις εφημερίδες «Μακεδονικές Αγγελίες» την Πέμπτη 25/07/2024 και «METROSPORT» (ένθετο MetroAggelies) την Τρίτη 30/07/2024,για την **Πιερία** στις εφημερίδες «ΟΛΥΜΠΙΟ ΒΗΜΑ» την Πέμπτη 25/07/2024 και «Ενημέρωση & Αγγελίες» την Τρίτη 30/07/2024, για τις **Σέρρες** στις εφημερίδες «Σερραϊκόν Θάρρος» και «Πρόοδος» την Παρασκευή 26/07/2024 και για το **Κιλκίς** στην εφημερίδα «ΠΡΩΙΝΗ του ΚΙΛΚΙΣ» την Πέμπτη 01/08/2024 και την Παρασκευή 02/08/2024.

Επομένως, το **δεκαήμερο προθεσμίας υποβολής αιτήσεων αρχίζει από το Σάββατο 03/08/2024 και λήγει τη Δευτέρα 12/08/2024 και ώρα 23.59.**

Οι ενδιαφερόμενοι/ες καλούνται να συμπληρώσουν την αίτηση με κωδικό **εντυπο ασεπ ΣΟΧ 2ΔΕ/ΥΕ** και να την υποβάλουν μαζί με τα απαιτούμενα δικαιολογητικά, **είτε** **ηλεκτρονικά,** **(****mail@kmaked.pde.sch.gr)****, είτε αυτοπροσώπως, είτε με άλλο εξουσιοδοτημένο από αυτούς πρόσωπο**, εφόσον η εξουσιοδότηση φέρει την υπογραφή τους θεωρημένη από δημόσια αρχή, **είτε**  **ταχυδρομικά** **με συστημένη επιστολή**, στα γραφεία της υπηρεσίας μας στην ακόλουθη διεύθυνση:
**Περιφερειακή Διεύθυνση Α/θμιας και Β/θμιας Εκπαίδευσης Κεντρικής Μακεδονίας, Λεωφ. Γεωργικής Σχολής 65, Τ.Κ. 57001 – Θέρμη Θεσσαλονίκης, υπόψη κ. Στεφανόπουλου Παναγιώτη** (τηλ. επικοινωνίας: 2310 474814).

**Το εμπρόθεσμο** των αιτήσεων κρίνεται με βάση την ημερομηνία της ηλεκτρονικής υποβολής και στην περίπτωσηαποστολής των αιτήσεων ταχυδρομικώς το εμπρόθεσμοτων αιτήσεων κρίνεται με βάση την ημερομηνία που φέρει ο φάκελος αποστολής**.**